COVID-19 lovește în nou-născuți. O femeie de 26 de ani a născut un copil deja infectat cu coronavirus, la Maternitatea din Sibiu.
Un copil s-a născut cu noul coronavirus la Maternitatea din Sibiu. Mama sa, o femeie de 26 de ani, a fost diagnosticată încă de când era însărcinată. Pentru ca bebelușul să fie externat, este nevoie de două teste negative în decurs de minim 24 de ore.
Bebelușul s-a născut la Maternitatea din Sibiu în data de 11 iunie, iar primul test a ieșit pozitiv pentru coronavirus, mama sa, o femeie de 26 de ani, fiind, de asemenea, bolnavă.Medicii spun că nașterea a decurs bine, nu au fost probleme, iar copilul și mama sa sunt internați la Spitalul Clinic Județean de Urgență Sibiu."Copilul este internat în cadrul secției de Neonatologie, izolat și sub supraveghere și îngrijire corespunzătoare, iar mama este internată în cadrul Secției de Boli Infecțioase, sub supraveghere și tratament specific", a declarat Andreea Ștefan, purtătorul de cuvânt al Prefecturii Sibiu.Surse medicale au declarat pentru MEDIAFAX că al doilea test făcut bebelușului a ieșit negativ.Pentru a putea fi externat, este nevoie de două teste teste negative în interval de minim 24 ore.